open-index/open-wikipedia-markdown huggingface dataset:
எலன் கிளெமன்

thumb| எலன் கிளெமன்
**எலன் எம்மா அகஸ்டா கிளெமன்** ( *Ellen Emma Augusta Kleman* ) (1867-1943) சுவீடனைச் சேர்ந்த எழுத்தாளர் ஆவார். 1907 முதல், பெண்கள் இயக்கத்திற்கு ஆதரவான *டாக்னி* என்ற பத்திரிகையின் ஆசிரியராக இருந்தார். 1914 இல் *ஹெர்தா* என்ற இதழில் சேர்ந்து 1932 வரை பணியாற்றினார். 

## சுயசரிதை
1867 இல் *கார்ல்ஸ்க்ரோனா* என்ற ஊரில் இராணுவத் தளபதி *கார்ல் கிளெமன்* (1820-1872) மற்றும் *ஜோகன்னா அகஸ்டா கிராம்* (1825-1904) ஆகியோருக்கு எலன் எம்மா அகஸ்டா கிளெமன்  என்ற பெயரில் மகளாகப் பிறந்தார். இவரது மூத்த சகோதரி, அன்னா கிளெமனும் (1862-1940), பெண்கள் இயக்கத்தில் தீவிரமாக இருந்தார்.  *கார்ல்ஸ்க்ரோனா*வில் உள்ள பெண்கள் பள்ளியில் படித்த பிறகு, உப்சாலா மற்றும் ஸ்டாக்ஹோமில் உள்ள வங்கிகளில் பணிபுரிந்தார். 
பெண்கள் உரிமைகளுக்கு தீவிர ஆதரவாளராக இருந்த இவர் 1907 இல், பெண்கள் இயக்கத்தின் முக்கிய அங்கமான *டாக்னி* என்ற பத்திரிக்கையின் ஆசிரியரானார். பெண்களின் மாநாடுகள் மற்றும் குறிப்பிடத்தக்க பெண்களின் வாழ்க்கை வரலாறுகள் உட்பட பல கட்டுரைகளை இவர் தானே எழுதினார். 1913 இல் *டாக்னி* தனது வெளியீட்டை நிறுத்திய பின்னர்,  *ஹெர்தா* என்ற இதழில் ஆசிரியராக சேர்ந்து 1914 முதல் 1932 வரை பணியாற்றினார். *1*922 முதல் 1931 வரை ஸ்டாக்ஹோம் அத்தியாயத்தின் தலைவராக இருந்த சுவீடன் பெண்கள் உரிமை அமைப்பான *பிரெட்ரிகா பிரேமர்* என்ற சங்கத்தில் பணியாற்றினார் 

## இலக்கியப் பணிகள்
சங்கத்தின் நிறுவனர் பிரெட்ரிகா பிரெமர் (1801-1865) மீது இவர் அதிக ஆர்வம் காட்டினார். அவரைப் பற்றிய கட்டுரைகளின் தொகுப்பை வெளியிட்டார். 1912 முதல் தான் இறக்கும் வரை அவரது தோழி கிளாரா ஜோகன்சனுடன் சேர்ந்து, பிரேமரின் கடிதங்களின் நான்கு பெரிய தொகுதிகளை வெளியிட்டார். 

பெண்கள் இயக்கம் பற்றிய இவரது எழுத்துக்களுக்கு மேலதிகமாக, கிளெமன் சுய வளர்ச்சிக்கு வாய்ப்பில்லாமல் மற்றவர்களால் கையாளப்பட்டு வழிநடத்தப்பட்ட பெண்களைப் பற்றி *பேபியன் வென்ட்ஸ் ஹஸ்த்ரு* (பேபியன் வென்ட்ஸின் மனைவி) என்ற வரலாற்றுப் புதினத்தை வெளியிட்டார். 

## விருதுகள்
1942 ஆம் ஆண்டில், கிளெமன் சுவீடன் மக்களுக்கான மிக உயர்ந்த விருதான இல்லீஸ் கோரம் பதக்கத்துடன் கௌரவிக்கப்பட்டார். 

## சான்றுகள்

பகுப்பு:1943 இறப்புகள்
பகுப்பு:1867 பிறப்புகள்
ப்ரீதம் பரத்வான்

**பிரீதம் பரத்வான்** இந்தியாவின் உத்தரகாண்ட் மாநிலத்தைச் சேர்ந்த ஒரு நாட்டுப்புற பாடகர் ஆவார். ப்ரீதம் பரத்வான் டேராடூன் மாவட்டத்தில் உள்ள சில்லா என்ற கிராமத்தில் பிறந்தார். இவர் உத்தரகாண்ட் மாநிலத்தைச் சேர்ந்த ஜாகர், ஃபோக் கீத், பவண்டா மற்றும் குயால் மொழிகளின் நாட்டுப்புற பாடகர் ஆவார்.  பாடுவதைத் தவிர, தோல், டமாவ், ஹட்கா மற்றும் தௌர்  மற்றும் உத்தரகாண்டின் பிரபல இசைக்கருவியான தகுலியை வாசிப்பதிலும் மிகுந்த தேர்ச்சி பெற்றுள்ளார். 2019 ஆம் ஆண்டில், ஜாகர் பாரம்பரிய நாட்டுப்புற கலைத் துறையில் அவர் ஆற்றிய பங்களிப்பிற்காக இந்திய குடியரசுத் தலைவர் ராம் நாத் கோவிந்தால் அவருக்கு பத்மஸ்ரீ விருது வழங்கப்பட்டது. உத்தரகாண்டில் **ஜாகர் சாம்ராட்** என்ற சிறப்புப்பெயரால் அழைக்கப்படுகிறார். மேலும் இவரின் பல்வேறு நாட்டுப்புற இலக்கிய பங்களிப்புக்காக மத்திய, மாநில அரசுகளின் பல விருதுகளைப் பெற்றுள்ளார். மேலும் அவர் சின்சினாட்டி பல்கலைக்கழகம் மற்றும் இல்லினாய்ஸ் பல்கலைக்கழகத்தின் நாட்டுப்புறவியல் சிறப்பு பேராசிரியராகவும் உள்ளார்.

## வாழ்க்கை
ப்ரீதம் பரத்வான் டேராடூன் மாவட்டத்தில் உள்ள சில்லா கிராமத்தில் பிறந்தார். அவர் தனது 13 வயதில் இருந்தே தனது மாமாவுடன் சேர்ந்து நாட்டுப்புற பாடல்களை பாடத் தொடங்கினார். அவரது பாடல்கள் இசையின் ஜாகர் பாரம்பரியத்தைப் பின்பற்றுகின்றன.

2011 முதல், இல்லினாய்ஸ் பல்கலைக்கழகத்தில் விருந்தினர் விரிவுரையாளராக இருந்து வருகிறார். உத்தரகாண்ட் ஜாகர், பவாரா, ஜோரா, சஞ்சாரி, பகத்வாலி, ஆச்சாரி-மந்திரி, குவாரில், சன்பேலி, சமூக பாடல்கள், மங்கள், சைட்டி, பத்வாலி, மவுலியார் மற்றும் பல பிராந்திய நாட்டுப்புற கலைப் பட்டறைகளின் நாட்டுப்புறப் பாடல் மற்றும் இசை கருவி வாசிப்பு முறைகளை ப்ரீதம் பர்த்வான் ஆவணப்படுத்தியுள்ளார். அரசு சாரா நிறுவனமான ஸ்ரீ புவனேஸ்வரி மகிளா அஷ்ர்வம் (SBMA) மற்றும் இந்தியாவிலும் வெளிநாட்டிலும் ஹேம் லோக் கலா கேந்திரா நிறுவனம் போன்றவைகளின் ஏற்பாட்டின் பெயரில்  பல நாட்டுப்புற பாடல் மற்றும் கருவி வாசித்தல் பட்டறையை குழந்தைகள் மற்றும் இளைஞர்களுக்காக நடத்தியுள்ளார். 300 க்கும் மேற்பட்ட தலித் இளைஞர்களுக்கு நாட்டுப்புற பாடல் மற்றும் தோல் டமாவுன் மற்றும் ஹட்கா போன்ற நாட்டுப்புற இசைக்கருவிகளை இசைக்க பயிற்சி அளித்து அந்த இளைஞர்கள் நாட்டுப்புற இசைக்குழுவை உருவாக்கி தங்கள் பிழைப்புக்கான சுயதொழிலை உருவாக்கி கொள்ள வழிவகுத்துள்ளார். மேலும்  உத்தரகாண்ட் மாநில கலாச்சாரத் துறையின் பல திட்டமிடல் கூட்டங்களில் கலந்துகொண்டு, தற்போது மாநிலத்தில் செயல்படுத்தப்படும் நாட்டுப்புற கல்விசார் ஆலோசனைகளை வழங்கி வருகிறார்.  2019 இல், இந்தியக் குடியரசுத் தலைவரால் அவருக்கு பத்மஸ்ரீ விருது வழங்கிக் கௌரவிக்கப்பட்டது.

**ஜாகர்** என்பது பொதுவாக தெய்வம் அல்லது கடவுளை மகிழ்விப்பதற்காகப் பாடப்படும் ஒரு புனிதமான குரலிசை பாரம்பரியம் அத்தோடு சில நேரங்களில் குடும்ப தலைவர்கள் மற்றும் மூதாதையர்களின் வடிவத்தில் இயற்கையை வழிபடவும் பாடப்படும் குரலிசையாகும் . பரத்வான்,  ஜாகரியா என்று அழைக்கப்படும் சிறப்பு நாட்டுப்புற பாடகரின் பிரிவைச் சேர்ந்தவர். இந்தியாவின் உத்தரகாண்டின் சிறந்த நாட்டுப்புற பாடகர்களில் ஒருவராகக் கருதப்படுகிறார். அவர் பல்வேறு மொழி, கலாச்சாரம், இசைப்பிரிவு மற்றும்  தளங்களில் இருந்து கிட்டத்தட்ட 30க்கும் மேற்பட்ட தனி இசைத்தட்டுகள் மற்றும் 1000 க்கும் மேற்பட்ட நாட்டுப்புற பாடல்களை பதிவு செய்துள்ளார்.

## மேற்கோள்கள்


பகுப்பு:Articles with hCards
பகுப்பு:1949 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
மலேசியன் சூப்பர் லீகா

*லேசியா சூப்பர் லீகா* (மலாய்: Liga Super Malaysia) என்பது மலேசிய கால்பந்து லீக் அமைப்பின் ஆண்களுக்கான சிறந்த தொழில்முறை கால்பந்துப் பிரிவு ஆகும்.சூப்பர் லீக் 14 அணிகளால் போட்டியிட்டது, அவை மலேசிய பிரீமியர் லீக்கின் மூலம் பதவி உயர்வு மற்றும் வெளியேற்றம் முறையில் செயல்படுகின்றன, இரண்டு குறைந்த இடத்தில் உள்ள அணிகள் அந்த பிரிவில் பதவி உயர்வு பெற்ற முதல் இரண்டு அணிகளால் மாற்றப்பட்டு மாற்றப்படுகின்றன.

2004 ஆம் ஆண்டு மலேசியா சூப்பர் லீக் தொடங்கியதில் இருந்து 36 கிளப்புகள் பிரிவில் போட்டியிட்டன, எட்டு அணிகள் பட்டத்தை வென்றன (சிலாங்கூர், கெடாஹ் தாருல் அமான், கிளந்தான், ஸ்ரீ பகாங், பெர்லிஸ், நெகிரி செம்பிலான், லயன்ஸ்XII மற்றும் ஜோகூர் தாருல் தாசிம்). 2022 பதிப்பில் ஒன்பதாவது பட்டத்தை வென்ற ஜோகூர் தாருல் தாசிம் தற்போதைய சாம்பியன்கள்.
## வரலாறு
மலேசியா சூப்பர் லீக் 2004 இல் உருவாக்கப்பட்டது, லீக்கைத் தனியார் மயமாக்கும் மலேசிய கால்பந்து சங்கம் (FAM) எடுத்த முடிவைத் தொடர்ந்து உருவாக்கப்பட்டது. தொடக்க சீசன் பிப்ரவரி 14, 2004 அன்று தொடங்கியது.

லீக் அதன் வடிவமைப்பில் எண்ணற்ற மாற்றங்களைக் கண்டுள்ளது, ஒரு கட்டத்தில் 14 கிளப்புகள் மற்றும் இப்போது 12 கிளப்புகள் லீக் விதிகளில் மாற்றங்களுக்கு இடமளிக்கும் மற்றும் லீக்கிலிருந்து சில கிளப்புகளை விலக்கி, போட்டி சூழலையும் கிளப்புகளுக்கிடையே தொழில்முறை நிர்வாகத்தையும் உருவாக்குகின்றன. .
## உசாத்துணைகள்

பகுப்பு:கால்பந்துப் போட்டிகள்
பகுப்பு:மலேசியன் சூப்பர் லீகா
ஜோகூர் தாருல் தாஜிம் எப் சி

ஜோகூர் தாருல் தாஜிம் எப் சி அல்லது JDT என்பது மலேசியாவின் ஜோகூரில் உள்ள ஒரு தொழில்முறை மலேசிய கால்பந்து அணியாகும். 40,000 பேர் விளையாடும் சுல்தான் இப்ராகிம் விளையாட்டரங்கம் அந்த அணியின் சொந்த மைதானம்.

## உசாத்துணைகள்

பகுப்பு:மலேசியன் சூப்பர் லீகா
சுல்தான் இப்ராகிம் விளையாட்டரங்கம்

**சுல்தான் இப்ராகிம் விளையாட்டரங்கம்** என்பது ஆங்கிலம்: *Sultan Ibrahim Stadium*; மலாய்: *Stadium Sultan Ibrahim*) என்பது மலேசியா, ஜொகூர்,  இசுகந்தர் புத்திரியில் உள்ள ஒரு கால்பந்து அரங்கமாகும். இந்த அரங்கம் 40,000 பார்வையாளர்கள் அமரும் வசதியைக் கொண்டுள்ளது. 22 பிப்ரவரி 2020 அன்று திறக்கப்பட்ட இந்த அரங்கம் 140,000 சதுர மீட்டர் பரப்பளவில் 70,000 சதுர அடி பரப்பளவு கொண்டது.. 

வாழை இலை வடிவத்தைக் கொண்ட இந்த அரங்கம் ஜொகூர், இசுகந்தர் புத்திரியில், ஜொகூர் சுல்தான் இப்ராகிம் இசுகந்தர் அவர்களின் நினைவாகத் திறப்புவிழா கண்டது. கட்டுமானத்திற்கு தேவையான நிதியை ஜொகூர் சுல்தான்  வழங்கினார்..

## மேலும் காண்க
* இசுகந்தர் புத்திரி
* பினாங்கு நகர விளையாட்டரங்கம்
* ஜொகூர் சுல்தான் இசுகந்தர்
* மேதினி இசுகந்தர்
## மேற்கோள்கள்

## வெளி இணைப்புகள்

பகுப்பு:மலேசியாவில் விளையாட்டு
பகுப்பு:தில்லியில் விளையாட்டு
பகுப்பு:மலேசியன் சூப்பர் லீகா
பினாங்கு நகர விளையாட்டரங்கம்

**பினாங்கு நகர விளையாட்டரங்கம்** ஆங்கிலம்: *Penang City Stadium*; மலாய்: *Stadium Bandaraya Pulau Pinang*) என்பது மலேசியா, பினாங்கு ஜார்ஜ் டவுனில் உள்ள ஒரு பல்நோக்கு மைதானமாகும். மேலும் இது பினாங்கு மாநில கால்பந்து அணியான பினாங்கு எப் சி-க்குச் சொந்த மைதானமாக செயல்படுகிறது. 

மலேசியாவில் பயன்பாட்டில் உள்ள பழைமையான விளையாட்டு அரங்கங்களில் இதுவும் ஒன்றாகும். இந்த அரங்கம் 1932-இல் பிரித்தானிய அரசாங்கத்தால் கட்டப்பட்டது.

சுமார் 25,000 பேர் அமரக்கூடிய திறன் கொண்ட இந்த அரங்கம் தற்போது கால்பந்து போட்டிகளுக்காகப் பயன்படுத்தப்படுகிறது

## வரலாறு

### பினாங்கு தீவு தேசிய விளையாட்டரங்கம்

விளையாட்டரங்கத்தின் கட்டுமானம் 1 அக்டோபர் 1945 அன்று இரண்டாம் உலகப் போர் முடிவடைந்த பின்னர் தொடங்கியது. 1948-இல் முடிந்ததும், அதிகாரப்பூர்வமாக பினாங்கு தீவு தேசிய விளையாட்டரங்கம் என பெயரைப் பெற்றது.

1950-ஆம் ஆண்டு பிரித்தானிய அரசாங்கத்தால் இந்த மைதானம் விரிவுபடுத்தப்பட்டது. மேலும் 1953 ஆம் ஆண்டு மேலும் புதுப்பிக்கப்பட்டது.

### நகர விளையாட்டரங்கம்

பினாங்கு தீவு தேசிய விளையாட்டரங்கம்  2003-இல் நகர விளையாட்டரங்கம் என மறுபெயரிடப்பட்டது. 2000-களில் மற்றொரு சுற்று சீரமைப்பு பணிகள் மேற்கொள்ளப்பட்டன.

## மேற்கோள்கள்

பகுப்பு:தில்லியில் விளையாட்டு
பகுப்பு:மலேசியன் சூப்பர் லீகா
பகுப்பு:பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
பகுப்பு:பினாங்கு
வடக்கு கலிமந்தான் கம்யூனிச கட்சி

**வடக்கு கலிமந்தான் கம்யூனிச கட்சி** (ஆங்கிலம்: *North Kalimantan Communist Party* (**NKCP**); மலாய்: *Parti Komunis Kalimantan Utara* (**PKKU**); சீனம்: 北加里曼丹共產黨;) என்பது 1971-ஆம் ஆண்டில், மலேசியா, வடக்கு போர்னியோ (சரவாக்) மாநிலத்தில் இயங்கிய ஒரு கம்யூனிச அரசியல் கூட்டணியாகும்.

இந்தக் கட்சி, 19 செப்டம்பர் 1971-இல் நிறுவப்பட்டது. அதற்கு முன், சரவாக் மக்கள் கெரில்லா படை (*Sarawak People's Guerilla Force*) என்ற பெயரில் இயங்கி வந்தது. வடக்கு கலிமந்தான் கம்யூனிச கட்சியின் தலைவர் வென் மிங் சியுவான் (*Wen Ming Chyuan*); மற்றும் இந்தக் கட்சி மக்கள் சீனக் குடியரசு நாட்டுடன் நெருங்கிய தொடர்புகளைக் கொண்டிருந்தது. 

## பொது
சரவாக்கின் கம்யூனிச கிளர்ச்சியின் போது, வடக்கு கலிமந்தான் கம்யூனிச கட்சியில் இரண்டு முக்கிய இராணுவப் படைகள் உருவாக்கப்பட்டன:

* சரவாக் மக்கள் கெரில்லா படை (ஆங்கிலம்: *Sarawak People's Guerilla Force* (**SPGF**); மலாய்: *Pasukan Gerilya Rakyat Sarawak* (**PGRS**)
* வடக்கு கலிமந்தான் மக்கள் இராணுவம் (ஆங்கிலம்: *North Kalimantan People's Army* (**NKPA**); மலாய்: *Pasukan Rakyat Kalimantan Utara* (**PARAKU**)  

சரவாக்கில் முன்பு சரவாக் விடுதலை இயக்கம் (*Sarawak Liberation League*) (**SLL)**; சரவாக் முற்போக்கு இளைஞர்கள் சங்கம் (*Sarawak Advanced Youths' Association*) (**SAYA**) உட்பட பல கம்யூனிச மற்றும் இடதுசாரி குழுக்கள் இருந்தன. ஒரு கட்டத்தில் அவை ஒருங்கிணைக்கப்பட்டன. அதன் மூலம், 1970 மார்ச் மாதம் வடக்கு கலிமந்தான் கம்யூனிச கட்சி நிறுவப்பட்டது. 

### சரவாக் விடுதலை இயக்கம்

1949-இல் மக்கள் சீனக் குடியரசு (*People's Republic of China*) நிறுவப்பட்ட பிறகு, சரவாக் வெளிநாட்டுச் சீன சனநாயக இளைஞர் கழகம் (*Sarawak Overseas Chinese Democratic Youth League*) உருவாக்கப்பட்டது. 1956-ஆம் ஆண்டில், சரவாக் விடுதலை இயக்கம் (*Sarawak Liberation League*) (**SLL)** போன்ற பல சிறிய கம்யூனிச குழுக்களை உள்வாங்கி, சரவாக் முற்போக்கு இளைஞர்கள் சங்கம் (*Sarawak Advanced Youths' Association*) உருவாக்கப்பட்டது. அதன் பின்னர் 1971-இல் வடக்கு கலிமந்தான் கம்யூனிச கட்சி (*North Kalimantan Communist Party*) நிறுவப்பட்டது. 

வடக்கு கலிமந்தான் கம்யூனிச கட்சியில், நன்கு பயிற்சி பெற்ற கம்யூனிச பங்கேற்பாளர்கள் 800 - 1,000 பேர் இருந்ததாக அரசாங்க சான்றுகள் மதிப்பிட்டுள்ளன. தவிர சரவாக் கம்யூனிச இயக்கங்களில் ஒட்டு மொத்தமாக 24,000 பங்கேற்பாளர்கள் இருந்ததாகவும் மதிப்பிட்டுள்ளது.

1990 அக்டோபர் 17-ஆம் தேதி, வடக்கு கலிமந்தன் கம்யூனிச கட்சி, சரவாக் மாநில அரசாங்கத்துடன் ஒரு சமாதான ஒப்பந்தத்தில் கையெழுத்திட்டது. அதன் பின்னர் சர்வாக்கில் நடைமுறையில் இருந்த சரவாக் கம்யூனிச கிளர்ச்சி முறையாக ஒரு முடிவுக்கு வந்தது.

## மேற்கோள்கள்


## மேலும் காண்க
* சுகர்ணோ
* மலாயா அவசரகாலம்
* மலேசியாவில் கம்யூனிச கிளர்ச்சி (1968 - 1989)
* இந்தோனேசியா - மலேசியா மோதல்‎

## சான்றுகள்
* 

* 

* 

*  

## வெளி இணைப்புகள்

பகுப்பு:மலேசிய அரசியல் கட்சிகள்
பகுப்பு:சரவாக்கில் அரசியல்
பகுப்பு:மலேசிய அரசியல் வரலாறு‎
பகுப்பு:பிரித்தானிய போர்னியோ
பகுப்பு:இந்தோனேசியா
மிர்மிக்கள் (புராண உயிரினம்)

thumb| ஆடைகள் அணிந்த மனிதன் பார்த்துக்கொண்டிருக்க, மூன்று நாய் அளவு பெரிதான எறும்புகள் ஒரு கட்டப்பட்ட ஒட்டகத்தைத் தாக்குகின்றன,
**மிர்மிக்கள்** (Μύρμηκες)  என்பது எறும்பு வடிவம் கொண்ட கிரேக்க புராண விலங்குகள் ஆகும்.  கிரேக்க மொழியில் மிர்மிக்கள் என்பதற்கு **[[எறும்பு|எறும்புகள்]]** என்று பொருள் படும்.மேலும் ஒரு கிரேக்க பழங்குடியினர்களும் இந்த பெயரில்  அழைக்கப்படுகின்றனர்.

## புராண இலக்கியம்

* மிர்மிடான்கள், என்ற வகை பழங்குடி மக்கள் இந்த புராண எறும்புகளை மாற்றியதன் மூலம் கிரேக்க கடவுள் ஜீயஸால் உருவாக்கப்பட்டனர் . 
* ஹெரோடோடஸ், இந்தியாவில் தங்கம் தோண்டும் எறும்புகளைப் பற்றி எழுதினார், அவரின் கருத்துக்கள் படி அந்த எறும்புகள், நாய்களை விட சிறியவை, ஆனால் நரிகளை விட பெரியவையாக இருந்தது. 
* ஏலியன், பின்வருமாறு எழுதியுள்ளார்: "தங்கத்தைக் காக்கும் இந்திய எறும்புகள் காம்பிலினஸ் நதியைக் கடக்காது". 
* இந்தியாவிலிருந்து வந்த கிரேக்க மாலுமிகள் **மிர்மிக்களு**டன் நேரில் சந்தித்த கதைகளை பின்வருமாறு சொல்லியுள்ளனர். அவை எறும்புகளின் இனமாகும், அவைகள் அளவில் சிறிய நாய்கள் முதல் ராட்சத கரடிகள் வரை இருக்கும், அவை ஏராளமான தங்க கட்டிகளை தன்னுள் கொண்டுள்ள மலையைக் காக்கும் பணியில் இருக்கும் . உள்ளூர் பழங்குடியினர் மிர்மிக்களால் கொல்லப்படாமல் அந்த தங்கத்தை எடுப்பதற்கு பல்வேறு  சூழ்ச்சிகளைப் பயன்படுத்த வேண்டியிருந்தது.

## கலாச்சார வெளிப்பாடுகள்

* *பெர்சி ஜாக்சன் &amp;amp; ஒலிம்பியன்ஸ்* புத்தகமான *தி டெமிகாட் ஃபைல்ஸில்* உள்ள கதைகளில் ஒன்றான  என்பதில் மிர்மிக்கள் பற்றி  குறிப்பிடப்பட்டுள்ளது. கதைமாந்தர்கள் தாங்கள் கண்டுபிடித்த ஒரு வெண்கல டிராகன் தலையை மீட்டெடுக்க முயற்சிக்கும் போது, சார்லி பெக்கெண்டோர்ஃப் அவர்களைப் பிடித்து மிர்மிக்களின்  எறும்புப் புற்றில் போடப்படுகின்றனர். பெர்சி ஜாக்சன் மற்றும் அன்னாபெத் சேஸ் ஆகியோர் வெண்கல டிராகனை மீண்டும் இணைக்க சிலேனா பியூரெகார்ட் உதவினார், அதனால் அந்த வெண்கல டிராகன் அழிவை ஏற்படுத்தும் மிர்மிக்களின்பிடியில் இருந்து சார்லியை மீட்க உதவுகிறது..
* அவைகள்*அப்பல்லோவின் விசாரணை*   *புத்தகத்தில் உள்ள மறைக்கப்பட்ட ஆரக்கிள்*  என்ற கதையிலும் குறிப்பிடப்பட்டுள்ளன. அப்பல்லோ கடவுளும் அவரது நண்பரான மெக் மெக்காஃப்ரியும், அப்பல்லோவின் காணாமல் போன இரண்டு குழந்தைகளைத் தேடுவதற்காக காடு வழியாக நடந்து கொண்டிருந்தபோது, பாதியாக உடைந்திருந்த ஒரு மிர்மிக்களின் உடலைக் கண்டனர். அதைப்பார்த்த அப்போலோ ஏதோ ஒரு வலிமையான விலங்கு இந்த எறும்பை கடித்து பாதியாக துண்டித்திருக்கலாம் என சந்தேகித்தார். பின்னர், இருவரும் பாலிகோயை (கீசர் கடவுள்கள்) சந்தித்தபோது, அவர்களில் ஒருவரான பீட், ஒரு செறிகற்றை விளக்கின் மூலம், மூன்று  மிர்மிக்களின் கவனத்தை ஈர்த்தார். சண்டைக்குப் பிறகு, எறும்புகள் மெக்வைக் கைப்பற்றின. பின்னர், அப்பல்லோ மெக்கைக் காப்பாற்றியபோது, அவர்கள் அதன் ராணி எறும்பை எதிர்கொண்டு சண்டையிட்டனர், இது மற்ற எறும்புகளை விட மூன்று மடங்கு பெரியது.

## மேலும் பார்க்கவும்

* தங்கம் தோண்டும் எறும்பு

## மேற்கோள்கள்

பகுப்பு:தங்கம்
கந்தேய் ஜாத்ரா

**கந்தேய் ஜாத்ரா** அல்லது **பொம்மை கண்காட்சி** என்பது இந்திய மாநிலமான ஒடிசாவில் உள்ள பெர்ஹாம்பூரில் ஒவ்வொரு ஆண்டும் கொண்டாடப்படும் பாரம்பரிய திருவிழாவாகும்.   இந்த திருவிழாவானது கிட்டத்தட்ட மூன்று நூற்றாண்டுகள் பழமையானது மேலும் ஒடிசா நகரத்தின் பழமையான ஜெகநாதர் கோயிலுடன் தொடர்புடையது ஆகும். மூன்று நாட்கள் வரை நடைபெறும் இவ்விழாவில் களிமண், மரம் அல்லது உலோகத்தால் செய்யப்பட்ட அனைத்து வீட்டு உபயோகப் பொருட்களும் விற்பனைக்கு வைக்கப்படும். 

## வரைவு
இந்த விழா ஒவ்வொரு ஆண்டும் இந்து நாட்காட்டி மாதமான ஆஷாட பௌர்ணமி நாளில் கொண்டாடப்படுகிறது. **பட்டு நகரம்** என்று அழைக்கப்படும் பெர்ஹாம்பூரில் ஒரு வார ரத யாத்திரைக்குப் பிறகு இந்த விழா நடைபெறுகிறது. சுமார் மூன்று நூற்றாண்டுகள் பழமையான இந்த பாரம்பரிய விழாவின் பொம்மை கண்காட்சி, கஸ்பா தெருவில் அமைந்துள்ள இந்நகரத்தின் (பெர்ஹாம்பூர்) பழமையான ஜெகநாதர் கோவிலின் சடங்குகளோடு, கலாச்சார முறையில் இணைக்கப்பட்டுள்ளது. பாரம்பரியத்தின் படி, இந்த கோவிலில் உள்ள ஜெகநாதரின் சிலையின் பீடம் ஒவ்வொரு இரவில் வெவ்வேறு புராண பாத்திரங்களின் மண் பொம்மைகளால் அலங்கரிக்கப்பட்டுள்ளது. இந்த திருவிழாவின் நிகழும் நல்ல விஷயம் என்னவென்றால், களிமண், மாட்டு சாணம், மரம், தேங்காய் மற்றும் தாள் ஊறல் ஆகிய கைவினை மூல பொருட்களில் இருந்து பொம்மைகளை உருவாக்கும் பாரம்பரிய பொம்மை தயாரிப்பாளர்களின் படைப்புக்களை மக்களிடம் விற்பனை செய்ய இது ஊக்குவிக்கிறது. 

## வரலாறு
உள்ளூர் கதைகளின்படி, பல நூற்றாண்டுகளுக்கு முன், படா ஜகன்னாத் கோவிலின் பூசாரி ஸ்ரீபச்சா பாண்டா (ଶ଍ରୀବଛ ପଣ୍ଡା) மஹுரி ராஜ்ஜியத்தின் ராஜாவை (தற்போது உள்ளூர் மக்களால் மஹுரி கலுவா என்று அழைக்கப்படுகிறார்) இத்திருவிழாவிற்கு அனுமதி கோரினார், அதன்படி அவரும் இந்த திருவிழாவை நடத்த அனுமதித்தார். அன்றிலிருந்து ஒவ்வொரு ஆண்டும் பெர்ஹாம்பூர் கஸ்பா தெருவில் திருவிழா கொண்டாடப்படுகிறது. 

## மேற்கோள்கள்

பகுப்பு:இந்து சமய விழாக்கள்
சந்தன் யாத்திரை

**சந்தன் யாத்திரை** (*Chandan Yatra*)(ஒடியா: காந்தலேபனா யாத்ரா () என்பது இந்தியாவின் புரியில் உள்ள ஜெகன்நாதர் கோயிலில் கொண்டாடப்படும் மிக நீண்ட திருவிழா ஆகும். சந்தன யாத்திரை என்பது சமசுகிருதத்தில் சந்தனப் பயணம் என்று பொருள்படும். இந்த ஆன்மீக யாத்திரை தொடர்ந்து 42 நடைபெறும். இத்திருவிழா இரண்டு பகுதிகளாகக் கடைப்பிடிக்கப்படுகிறது. இந்நிகழ்வுகள் பஹாரா சந்தனா மற்றும் பிதாரா சந்தனா எனப்படும்.
alt=|thumb| ஜகந்நாதரின் சந்தன பேசா
thumb|பஹாரா சந்தன விழாக்கள் நடைபெறும் '''நரேந்திர தீர்த்த''' குளம்

## பஹாரா சந்தனா
thumb|நரேந்திர தீர்த்தத்தில் உள்ள தெய்வங்களின் அலங்கரிக்கப்பட்ட தெப்பம்
பஹார சந்தனம் அட்சய திருதியில் தொடங்கி 21 நாட்களுக்குத் தொடர்ந்து நடைபெறுகிறது. வருடாந்திர தேரோட்டத் திருவிழாவிற்கான தேர் கட்டுமானம் அட்சய திருதியை முதல் தொடங்குகிறது.

முதல் 21 நாட்களில் ஜெகநாதர் கோவிலின் முக்கிய தெய்வங்களின் உற்சவர் மற்றும் பஞ்ச பாண்டவர்கள் எனப்படும் ஐந்து சிவலிங்கங்கள் சிங்கத்வாரா அல்லது பூரி ஜெகநாதர் கோவிலின் சிங்க வாயிலிருந்து நரேந்திர தீர்த்த குளத்திற்கு ஊர்வலமாக எடுத்துச் செல்லப்படுகின்றன. 21 நாட்கள் நடைபெறும் இந்த யாத்திரையில் மதனமோகனா, பூமாதேவி, ஸ்ரீதேவி, இராமகிருஷ்ணர் ஆகிய தெய்வங்கள் கலந்து கொள்கின்றனர். நந்தா மற்றும் பத்ரா ஆகிய இரண்டு தெப்பங்களில் (படகு) கடவுள்கள் நரேந்திர திரிதாவைச் சுற்றி தெப்போச்சமாக அழைத்துச் செல்லப்படுகிறார்கள். பல்வேறு சடங்குகளுக்குப் பிறகு, தெய்வங்கள் ஜெகநாதர் கோயிலுக்கு அருகில் அமைந்துள்ள நாரந்திரா குளத்திற்கு அழைத்துச் செல்லப்படுகின்றனர். மேலும் இவை ஒரு மாலையில் வேளையில் பிரமாண்டமாக அலங்கரிக்கப்பட்ட தெப்பங்களில் திருவிழா நடைபெறும்.

## பிதர சந்தனா
சந்தன் யாத்திரையின் கடைசி 21 நாட்கள் கோயிலுக்குள் நடைபெறும் சடங்குகள் பிதர சந்தனாவில் அடங்கும். தினசரி உல்லாச வீதி உலாவிற்குப் பதிலாக, அமாவாசை, பௌர்ணமி இரவு, சஷ்டி மற்றும் பிரகாசமான கோட்டை இரவின் ஏகாதசி ஆகிய நான்கு சந்தர்ப்பங்களில் உலா இங்கு நடைபெறுகிறது.

## மேற்கோள்கள்


பகுப்பு:இந்து சமய விழாக்கள்
பகுப்பு:புரி மாவட்டம்
அங்குசகிரி

**அங்குசகிரி** (*Ankushagiri*) என்பது தென்னிந்தியாவின், தமிழ்நாட்டின், கிருஷ்ணகிரி மாவட்டத்தில் அமைந்துள்ள ஒரு மலை ஆகும்.  இந்த மலையில் ஓரு பெரிய கோட்டையும், சிவனுக்கும், பெருமாளுக்கும் கட்டப்பட்ட கோயில்களும், குளங்களும் பல்வேறு கட்டங்களும் அமைந்துள்ளன. இப்பகுதி மாஸ்தி பாளையக்காரர்களின் பிற்காலத் தலைநகராக இருந்தது.

## அமைவிடம்
அங்குசகிரி சூளகிரிக்கு கிழக்கில் 5 மைல் தொலைவில் அமைந்துள்ளது. இம்மலை சுமார் 3038 அடி உயரம் கொண்டது எனப்படுகின்றது.

## பெயர்
இந்த மலை தோற்றத்தில் அங்குசத்தை ஒத்துள்ளதால் இப்பெயர் பெற்றதாக கூறப்படுகிறது. மேலும் இங்கு உள்ள கோட்டையை அங்குசராயலு என்ற மன்னன் கட்டத் துவங்கினான் என்றும் அதனால் அங்குசகிரி என்ற பெயரைப் பெற்றது என்ற கருத்தும் உள்ளது.  இது கடையெழு வள்ளல்களில் ஒருவனான நள்ளி ஆண்ட *தோட்டி மலை* என்றும் இந்தப் பெயர் பிற்காலத்தில் சமசுகிருதமயமாக்கலால் அங்குசகிரி என்ற பெயரைப் பெற்றது என்ற கருத்தும் உள்ளது.

அங்குசராயலு சென்னபட்டணத்தின் மன்னரான ஜகதேவ ராயரின் வாரிசு ஆவார். அங்குசராயலு ஒரு பலவீனமான தலைவரான இருந்தார். இதனால் அவர் இப்பகுதியின் கட்டுப்பாட்டை இழக்கத் தொடங்கினார்.  இந்தக் கோட்டையை அவரிடமிருந்து மாஸ்தி பாளையக்காரரான *சொக்க கவுடா* கைப்பற்றிக் கொண்டனர். அதன்பிறகு அங்குசகிரி மாஸ்தி பாளைக்காரர்களின் ஆளுகையின் கீழ் இருந்துவந்தது. இந்நிலையில் மராத்திய மன்னன் வெங்கோஜி மாஸ்தி மீது படையெடுத்து அதைக் கைப்பற்றிக் கொண்டான். இதனால் மாஸ்த்தி பாளையக்காரரான *பெத்த சொக்க கவுடா* அங்குசகிரியை தன் தலைநகராக ஆக்கிக்கொண்டார். ஆனால் மராத்தியர்கள் அங்குசகிரியையும் கைப்பற்றிக் கொண்டனர். ஆனால் சில ஆண்டுகளுக்குப் பிறகு இது மாகடி நடபிரபுகளின் உதவியுடன் சொக்க கவுடாவால் மீண்டும் கைப்பற்றப்பட்டது. 1766-67இல் நான்கு மாதங்கள் நடந்த முற்றுகையின் முடிவில்  அங்குசகிரி கோட்டையை ஐதர் அலி கைப்பற்றினர். இதனால் நாடிழந்த பாளையக்காரர்கள் மராத்தியர்களின் ஆட்சிக்கு உட்பட்டதாக இருந்த சித்தூருக்கு இடம்பெயர்ந்தனர். இருப்பினும், ஐதர் அலிக்கும் மராத்திய பேஷ்வாவுக்கும் இடையிலான அமைதி உடன்படிக்கைக்குப் பின்னர் அங்குசகிரி மாஸ்தி பாளையக்காரர்களிடம் (அப்போது அங்குசகிரி பாளையக்கார்கள் என்று அழைக்கப்பட்டனர்) திரும்ப ஒப்படைக்கப்பட்டது. பின்னர் பாளையக்காரர்கள் கர்னல் ஸ்மித்தின் கீழ் ஆங்கிலேயர்களுடன் கைகோர்த்தார். கர்னல் ஸ்மித் பின்வாங்கிய நிலையில், ஐதர் இந்தக் கோட்டையைத் தாக்கி மீண்டும் கைப்பற்றினார். 1799 இல் திப்பு சுல்தனை ஆங்கிலேயர் கொன்ற பிறகு அங்குசகிரி ஆங்கிலேயர் வசமானது. பின்னர் இப்பகுதி சென்னை மாகாணத்துடன் இணைக்கபட்டது. இதற்கிடையில், அங்குசகிரியில் வசித்தவர்கள் அங்குசகிரி கொத்தூர் (புதிய நகரம்) என்று அழைக்கப்படும் பஸ்தல-பள்ளி கிராமத்திற்கு குடிபெயர்ந்தனர்.      

## பெருங்கற்காலச் சின்னங்கள்
அங்குசகிரியில் பெருங்கற்காலத்தைச் சேர்ந்த கல்திட்டை வகை ஈமச் சின்னங்கள் உள்ளன. இயற்கையாக கிடைக்கும் கரடுமுரடான கற்பலகைகளைக் கொண்டு அமைக்கபட்ட கல்லறை ஒன்று நல்ல நிலையில் இங்கு உள்ளது. ஒற்றுக்கும் மேற்பட்ட பலகை கற்களைக் கொண்டு சுவர் அமைப்பை ஏற்படுத்தியுள்ளனர். அதன் மேல் மூடுகல்லாக இயற்கையாக கிடைக்கும் பெரிய கற்பாறை ஒன்று பயன்படுத்தபட்டுள்ளது. இந்த சுவர் அமைப்பு சரிந்து விழாமல் இருக்க இயற்கையாக கிடைக்கும் சதுர, செவ்வக கற்களைக் கொண்டு தாங்கு கல்வட்ட அமைப்பை நிலத்துக்கு கீழே அமைத்துள்ளனர். நிலத்துக்கு மேலும் ஒரு தாங்கு கல்வட்டம் காணப்படுகிறது.

## மேற்கோள்கள்

## வெளியிணைப்புகள்
Forts in Tamil Nadu India, 11. Ankushagiri, By Vittal Rao

பகுப்பு:கிருஷ்ணகிரி மாவட்டத்திலுள்ள கோட்டைகள்
சத்தீஸ்கரின் நாட்டுப்புறக் கதைகளின் பட்டியல்

சத்தீஸ்கர் இந்திய ஒன்றியத்தின் மத்திய பகுதியில் அமைந்துள்ள மாநிலமாகும். மிகவும் தொன்மையான பாரம்பரியங்கள் மற்றும் பழக்கவழக்கங்கள் நிறைந்த  வரலாறு மற்றும் கலாச்சாரத்தைக் கொண்டுள்ளன. சத்தீஸ்கர் மாநிலத்தில் 70% க்கும் அதிகமான மக்கள்  பழங்குடி இனத்தைச் சார்ந்தவர்களே. இம்மாநிலம் அதன் கலாச்சார பாரம்பரியத்திற்காக அறியப்படுகிறது.

## நாட்டுப்புறக் கதைகளின் பட்டியல்
கிழே குறிப்பிடப்பட்டவைகள் **சத்தீஸ்கரின் நாட்டுப்புறக் கதைகளின் பட்டியல்**  ஆகும்

* மோஹனா டி கோரி கயினா
* தோலா மாரு  
* நரி மற்றும் மகாதேவ்
* சதா பிரிஜ் சாரங்கா 
* பிகாயாக விக்ரமாதித்யா
* மன்வா-பட்வாவுடன் விக்ரமாதித்யா
* சத்வாண்டின்
* தாக் மற்றும் பிக்
* காளிதாஸ் மற்றும் வித்யாமதி 
* பால்னின்
* கிர்மித்
* பெல்வா கைனா
* பைத்னா பைத்னீன்
* விக்ரமாதித்யா அமிர்தத்தைக் கொண்டுவருகிறார்
* ஜீக் ஜீக்
* ஒரு குடும்பத்தையும் ஒரு தம்பதியையும் பார்க்க வந்த இரண்டு சாதுக்கள்
* லால் புஜக்கட் 
* போஜ ராஜா
* ராஜா நளன் மற்றும் ராணி மாதா தமயந்தி
* லோரிக் சந்தா 
* தஸ்மத் கயினா
* வயதான பெண் மற்றும் இறால்

## மேற்கோள்கள்

## வெளி இணைப்புகள்

* சத்தீஸ்கர் நாட்டுப்புறக் கதைகள் அஹிமான் கைனா 
பகுப்பு:சத்தீஸ்கர் தொடர்புடைய பட்டியல்கள்
நூக்கலம்மா

**நூக்கலம்மா** (அல்லது **நூகாம்பிகா** ) என்பது இந்தியாவின் ஆந்திரப் பிரதேச மாநிலத்தில் வணங்கப்படும் பிரபலமான ஒரு உள்ளூர் தெய்வம் அல்லது கிராம தேவதை ஆகும்.

அனகப்பள்ளி பகுதியை ஆண்ட ஸ்ரீ காகர்லபுடி அப்பள ராஜு பயகராவ், என்பவர் தனது குலதெய்வமான காகடாம்பிகைக்கு இந்த கோவிலை எழுப்பினார். பின்னாளில் **நூகாம்பிகை** அல்லது **நூக்கலம்மா** என்று அழைக்கப்பட்டாள். உகாதிக்கு ஒரு நாள் முன்னதாக வரும்  அன்று ஆந்திர பிரதேசம் முழுவதிலும் இருந்து ஆயிரக்கணக்கான மக்கள் வழிபாட்டிற்காக கோயிலுக்கு வருகிறார்கள்.

## பெண் தெய்வம்
ஸ்ரீ ஸ்ரீ ஸ்ரீ நூகாம்பிகை அம்மாவாரு ஒன்பது சக்தி வடிவங்களில் ஒன்றாக கருதப்படுகிறார். பண்டைய நாட்களில்  என்று பிரபலமாக அறியப்படுகிறது. சில ஆண்டுகளுக்குப் பிறகு, காகதீய மன்னர்கள் காலத்தில்  கோயில் புதுப்பிக்கப்பட்டு, அதே அம்மன் ஸ்ரீ காகடம்பா என்ற பெயருடன் வழிபடப்பட்டது. இங்கு தினசரி பூஜைகளும் தீபாராதனைகளும் நடைபெறுகின்றன. ஆனால் மன்னர்கள் அவர்கள் வம்சாவளியை இழந்ததால், தினசரி பூஜைகள் மற்றும் பிற சடங்குகள் தடைபட்டன, எனவே படிப்படியாக கோவில் அதன் முந்தைய பெருமையை இழந்தது.

பிரபஞ்சத்தை உருவாக்கியவர் ஸ்ரீ சக்தி அம்மாவாரு என்றும், பால்குண பஹுல அமாவாசை (அமாவாசை) முதல் ஏப்ரல் (அமாவாசை நாள்) வரையிலான காலகட்டத்தில் பிரபஞ்ச உருவாக்கம் நடந்ததாகவும் நம்பப்படுகிறது. அதை நினைவுகூரும் பொருட்டு இந்த புண்ணிய காலத்தில் ஸ்ரீ நூகாம்பிகை அம்மையாருக்கு ஏராளமான சமய சடங்குகள் மற்றும் பூஜைகள் செய்யப்படுகின்றன. ஞாயிறு, செவ்வாய் மற்றும் வியாழன் ஆகிய நாட்கள் ஸ்ரீ நூகாம்பிகை அம்மனுக்கு பூஜை செய்ய உகந்த நாட்களாக கருதப்படுகிறது.

## கோவில்
ஏறக்குறைய 450 ஆண்டுகளுக்கு முன்பு, கி.பி.1611 இன் பிற்பகுதியில், ஆற்காடு நவாப், ஸ்ரீ காகர்லபுடி அப்பலராஜு பயகராவ் என்பவரை அனகப்பள்ளி பகுதிக்கு மன்னராக நியமித்தார். அவர் இந்த பழமையான கோயிலைப் புதுப்பித்து, பழைய புகழையும், உள்ளூர் தெய்வத்தையும் ஸ்ரீ நூகாம்பிகை அம்மாவாக கொண்டு வியாபகம் பண்ணினார்.

ஸ்ரீ ஸ்ரீ ஸ்ரீ நூகாம்பிகை அம்மாவாரி கோயில் 1935 ஆம் ஆண்டு மாநில அறநிலையத் துறையால் கையகப்படுத்தப்பட்டது. கோதாவரி மாவட்டங்களில் இருந்து பெர்ஹெம்பூர் மாவட்டம் வரையிலான கோயில்களின் திருப்பணிகளுக்காக இந்தக் கோயிலின் நிதி பகிர்ந்து அளிக்கப்படுகிறது. உதவி கமிஷனர் பதவியில் உள்ள ஒரு அதிகாரி இக்கோவிலின் செயல் அதிகாரியாக நியமிக்கப்படுகிறார்.

இப்போது கோவிலின் வருமானம் ஆண்டுக்கு 68 லட்சதிற்கும் அதிகமாகும். நன்கொடையாளர்களின் பங்களிப்புடன், புதிய வீடுகள் கட்டப்பட்டதுடன், கோவிலுக்கும் அதன் சுற்றியுள்ள பகுதிகளுக்கும், சாலைகளும் அமைக்கப்பட்டன.

## மேற்கோள்கள்
ஆந்திர மாநிலம், விசாகப்பட்டினம் மாவட்டத்தில் உள்ள அனகாபள்ளி நகரில் நூகாம்பிகை கோயில் உள்ளது.

## வெளி இணைப்புகள்

* ''பிரகாசமான ஆரம்பம்'' (தெலுங்கு புத்தாண்டுடன் நூகலம்மாவின் விழா), பிசினஸ்லைன் (தி இந்து), 23 மார்ச் 2004

பகுப்பு:இந்து பெண் தெய்வங்கள்
பகுப்பு:இந்து சமய கோயில்களின் பட்டியல் கட்டுரைகள்
பகுப்பு:இந்து சமய நம்பிக்கைகள்
பந்த் தேவா கோயில்

**பந்த் தேவா கோயில்** (*Bhand Deva Temple*) அல்லது **பந்த் தேவரா கோயில்** என்பது இராசத்தான் பாரன் மாவட்டத்தில் அமைந்துள்ள இந்துக் கோயில் ஆகும். இது இராம்கர் கிராமத்தின் மையத்தில் 4 கி.மீ. அகலமான குளத்தில் குளத்தின் மையத்தில் உள்ள கரையில் அமைந்துள்ளது. இந்த பெரிய இராம்கர் குளம் எனப்படும் பள்ளம் விண்கல் விழுந்ததால் உருவாக்கப்பட்டது என நம்பப்படுகிறது. இது இராசத்தானில் பரான் நகரத்திலிருந்து 40 கி.மீ. தொலைவில் உள்ளது. (ஒருங்கிணைப்புகள்: 25°20'0"N 76°37'27"E)
இடது|thumb| பந்த் தேவா கோவில்
thumb| ராம்கர் பள்ளம் வானூர்தி காட்சி
இங்கு அமைந்துள்ள முதன்மையான சிவன் கோயில் கஜுராஹோ நினைவுச்சின்னங்களின் பாணியில் கட்டப்பட்டது. இது 'சின்ன கஜுராஹோ' என்று அழைக்கப்படுகிறது. சுமார் 750 க்கும் மேற்பட்ட படிக்கட்டுகளில் இராம்கர் மலையில் உள்ள ஒரு குகையில் அமைந்துள்ள இரண்டு கோயில்கள் கிஸ்னாய் மற்றும் அன்னபூரணி (அன்னபூர்ணா தேவி) தெய்வங்களுக்கு அர்ப்பணிக்கப்பட்டுள்ளன. இக்கோயில்கள் இதனுடன் தொடர்புடையன. 1771ஆம் ஆண்டு முதல் 1838ஆம் ஆண்டு ஆங்கிலேயர் தலையீடு காரணமாக ஜாலவர் மாநிலத்தில் ஆட்சியாளராக இருந்த ஜலா ஜாலிம் (அல்லது ஜாலிம்) சிங் (மது சிங் மதோ சிங் I இன் வழித்தோன்றல்) என்பவரால் இக்கோயில் படிக்கட்டுகள் கட்டப்பட்டதாகக் கூறப்படுகிறது. கார்த்திகை பூர்ணிமாவின் போது (கார்த்திகை பூர்ணிமா) இந்த கோயிலில் இரண்டு பெண் தெய்வங்களை வழிபடுவதற்காக ஒரு திருவிழா ஏற்பாடு செய்யப்படுகிறது. இந்த இடம் இப்போது மாநில தொல்லியல் துறையால் பாதுகாக்கப்படுகிறது.

இந்த இடத்தில் உள்ள ஒரு தகட்டில் உள்ள கல்வெட்டு பிரதான சிவன் கோவிலின் வரலாற்றைப் பின்வருமாறு பதிவு செய்கிறது:**"சிவன்-கோயில் (பந்த் தேவரா) இராம்கர்**

 சைவ சமயத்தின் தாந்த்ரீக பாரம்பரியத்திற்காக அர்ப்பணிக்கப்பட்ட இந்த கோயில் நாகர் பாணி கோயிலுக்குக் குறிப்பிடத்தக்க எடுத்துக்காட்டு ஆகும். இந்தக் கல்வெட்டுகள் கூறுவது போல, இது 10ஆம் நூற்றாண்டில் மால்வாவின் நாக் வம்சத்தின் மன்னர் மலாயா வர்மாவால் தனது எதிரிகளை வென்றதன் நினைவாகவும், தான் மதிக்கும் சிவபெருமானுக்கு நன்றி தெரிவிக்கும் வகையிலும் கட்டப்பட்டது. கி.பி. 1162-ல் காலப்போக்கில், இந்த கோயில் மெட் வம்சத்தின் மன்னரான திரிசானா வர்மாவால் புதுப்பிக்கப்பட்டது.

 இக்கோயிலில் பார்வையாளர் மண்டபம், முன்மண்டபம் மற்றும் அடித்தளம் ஆகிய பகுதிகள் உள்ளன. பார்வையாளர் மண்டபத்தில் யக்ஷா, கின்னர கிச்சக் வித்யாச்சர் கடவுள்கள் மற்றும் அப்சனாக்கள் மற்றும் கடவுளர் உருவங்கள் கொண்ட எட்டு பெரிய தூண்கள் உள்ளன."

## மேற்கோள்கள்

பகுப்பு:அம்மன் கோயில்கள்
பகுப்பு:கஜுராஹோ
பகுப்பு:Coordinates on Wikidata
கிருஷ்ண ராஜ்

**கிருஷ்ண ராஜ்** (*Krishna Raj*)(பிறப்பு: பிப்ரவரி 22, 1967) என்பவர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். இவர் இந்தியாவின் விவசாயம் மற்றும் விவசாயிகள் நலத்துறையின் முன்னாள் மத்திய அமைச்சர் ஆவார். இவர் 1996 மற்றும் 2007ஆம் ஆண்டுகளில் உத்தரப் பிரதேச சட்டசபைக்கு முகமதி தொகுதியிலிருந்து தேர்ந்தெடுக்கப்பட்டார். இவர் 2014 இந்தியப் பொதுத் தேர்தலில் உத்தரப் பிரதேசத்தின் ஷாஜஹான்பூர் தொகுதியில் பாஜக  வேட்பாளராகப் போட்டியிட்டு 16வது மக்களவைக்கு உறுப்பினராகத் தேர்ந்தெடுக்கப்பட்டார்.

## ஆரம்ப வாழ்க்கை மற்றும் கல்வி
பிப்ரவரி 22, 1967 அன்று உத்தரப்பிரதேச மாநிலம் பைசாபாத்தில் ராம் துலாரே மற்றும் சுக் ராணிக்கு மகளாகப் பிறந்தார் கிருஷ்ண ராஜ். பைசாபாத் டாக்டர் ராம் மனோகர் லோஹியா அவத் பல்கலைக்கழகத்தில் முதுகலை பட்டப்படிப்பை முடித்தார்.

## வகித்த பதவிகள்

* 1996-2002: உறுப்பினர், உத்தரப் பிரதேச சட்டமன்ற உறுப்பினர்.
* 2007-2012: உறுப்பினர், உத்தரப் பிரதேச சட்டமன்றம் (இரண்டாம் முறை).
* 14 மே 2014 16வது மக்களவை உறுப்பினர்.
* 1 செப்டம்பர்  2014-5 சூலை 2016:

↔உறுப்பினர், மனுக்கள் மீதான குழு. ↔உறுப்பினர், ஆற்றல் நிலைக்குழு. ↔உறுப்பினர், ஆலோசனைக் குழு, ஊரக வளர்ச்சி அமைச்சகம், பஞ்சாயத்து ராஜ் மற்றும் குடிநீர் மற்றும் சுகாதார அமைச்சகம்

* 13 மே 2015 - 5 சூலை 2016: உறுப்பினர், நிலம் கையகப்படுத்துதல், மறுவாழ்வு மற்றும் மீள்குடியேற்றம் (இரண்டாவது திருத்தம்) மசோதா, 2015-ல் நியாயமான இழப்பீடு மற்றும் வெளிப்படைத்தன்மைக்கான உரிமைக்கான கூட்டுக் குழு.
* 1 மே 2016 - 5 சூலை 2016: உறுப்பினர், பொது நிறுவனங்களுக்கான குழு.
* 5 சூலை 2016: மத்திய பெண்கள் மற்றும் குழந்தைகள் மேம்பாட்டு மாநில அமைச்சர், இந்தியா.
* 4 13 மே 2015 - 5 சூலை 2016: உறுப்பினர், நிலம் கையகப்படுத்துதல், மறுவாழ்வு மற்றும் மீள்குடியேற்றம் (இரண்டாவது திருத்தம்) மசோதா, 2015-ல் நியாயமான இழப்பீடு மற்றும் வெளிப்படைத்தன்மைக்கான உரிமைக்கான கூட்டுக் குழு.
* 1 மே 2016 - 5 சூலை 2016: உறுப்பினர், பொது நிறுவனங்களுக்கான குழு.
* 5 சூலை 2016: மத்திய பெண்கள் மற்றும் குழந்தைகள் மேம்பாட்டு மாநில அமைச்சர், இந்தியா.
* 4 செப்டம்பர் 2017: மத்திய வேளாண்மை மற்றும் விவசாயிகள் நலன் மாநில அமைச்சர், இந்தியா. 2017: மத்திய வேளாண்மை மற்றும் விவசாயிகள் நலன் மாநில அமைச்சர், இந்தியா.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:1969 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
தங்கா டார்லாங்

**தங்கா தார்லாங்கு** (பிறப்பு: ஜூலை 20, 1920) என்பவர் ஒரு இந்திய நாட்டுப்புற இசைக் கலைஞர் ஆவார், திரிபுராவின் நாட்டுப்புற இசைக்கு அவர் ஆற்றிய பங்களிப்பு மற்றும் பாரம்பரிய இசைக்கருவியான ரோசெமைப் பாதுகாத்து மேம்படுத்துவதிம்,  பயன்படுத்துவதிலும் அவர் செய்த பணிக்காக இந்திய அளவில்  அறியப்பட்டவர்.

அவருக்கு இந்தியாவின் நான்காவது உயரிய சிவிலியன் விருதான பத்மஸ்ரீ (2019) வழங்கப்பட்டது. இசைக் கலைஞர்களுக்கு வழங்கப்படும் மிக உயர்ந்த இந்திய அங்கீகாரமான சங்கீத நாடக அகாடமி விருது ஐயும் அவர் 2014- ம் ஆண்டில் பெற்றுள்ளார்.  மேலும் அவர் அகாடமிக் பெல்லோஷிப் விருது (2015),  மாநில அளவிலான வயோஸ்ரேஸ்தா சம்மன் (2016) மற்றும் நூற்றாண்டு விருது போன்றவைகளையும் அவரின் நாட்டுப்புற கலைச்சேவைக்காக பெற்றவர்.

டார்லாங், திரிபுராவின் உனகோட்டி மாவட்டத்தில் உள்ள கைலாஷாஹரின் கூர்நகர் ஆர் டி பிளாக்கின் கீழ் உள்ள சிறிய மலைப்பாங்கான ஏடிசி கிராமமான தியோரா செர்ரா முரைபாரியைச் சேர்ந்தவர் ஆவார். 2016 ஆம் ஆண்டில், ஜோசி ஜோசப் இயக்கிய திரிபுராவில் நாக்குகளின் மரம் படத்திலும் அவர் கௌரவ வேடத்தில் நடித்துள்ளார்.

## கௌரவங்கள்

* பத்மஸ்ரீ (2019) 
* சங்கீத நாடக அகாடமி விருது (2014) 

## மேலும் பார்க்கவும்

* பத்மஸ்ரீ விருது பெற்றவர்களின் பட்டியல் (2010–2019)

## மேற்கோள்கள்

## வெளி இணைப்புகள்
* 

பகுப்பு:1920 பிறப்புகள்
பகுப்பு:திரிபுரா நபர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:நூறு வயது இந்திய ஆண்கள்
சிப் மற்றும் சூரன் கோட்டை

**சிப் மற்றும் சூரன் கோட்டை** என்பது சிசீசுத்தான் மற்றும் பலுச்சிசுத்தான் மாகாணத்தில் உள்ள சிப் மற்றும் சூரன் கவுன்ட்டியில் உள்ள ஒரு கோட்டையாகும், மேலும் இது சிப் மற்றும் சூரன் கவுன்ட்டியின் ஈர்ப்புகளில் ஒன்றாகும். இந்த கோட்டை குவாஜர் வம்சத்தால் கட்டப்பட்டது. 

## ஆதாரங்கள்


பகுப்பு:ஈரான்
கவுண்டிச்சிபாளையம்

**கவுண்டிச்சிபாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 261 மீட்டர் உயரத்தில் அமைந்துள்ள கவுண்டிச்சிபாளையம் பகுதியின் புவியியல் ஆள்கூறுகள்,  ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், பவளத்தாம்பாளையம், வெள்ளோடு, வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை கவுண்டிச்சிபாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.

கவுண்டிச்சிபாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - கவுண்டச்சிபாளையம் 

பகுப்பு:ஈரோடு மாவட்டத்திலுள்ள கிராமங்கள்
கிளாரா ஜோகன்சன்

**கிளாரா எலிசபெத் ஜோகன்சன்** (*Klara Elisabeth Johanson*) (6 அக்டோபர் 1875 - 8 அக்டோபர் 1948) சுவீடனைச் சேர்ந்த இலக்கிய விமர்சகரும் கட்டுரையாளருமார். தன்னுடைய நகரத்தில் ஒரு பெண்ணுக்கு வழக்கத்திற்கு மாறாக நன்கு படித்தவர். இவர் ஆரம்பத்தில் பத்திரிகைகள் மற்றும் செய்தித்தாள்களுக்கு எழுதினார். பின்னர் *பிரெட்ரிகா பிரேமரின்* கடிதப் பரிமாற்றத்தை இவரும் இவரது கூட்டாளியும் ஐந்து ஆண்டுகள் தொகுத்தனர். இவர் தனது சொந்த புத்தகங்களை வெளியிடுவதற்கு இணையாக அமெரிக்க எழுத்தாளர்களை அறிமுகப்படுத்துவதில் பெயர் பெற்றவர்.

## சுயசரிதை
கிளாரா ஜோகன்சன் 1875 ஆம் ஆண்டில் *ஹால்ம்ஸ்டாட்டில்* செல்வந்தரான *பர்ரியர் அலெக்சாண்டர் ஜோகன்சன்* மற்றும் *அன்னா கிறிஸ்டினா ஜோகன்சன்* ஆகியோருக்குப் பிறந்தார். 1894 ஆம் ஆண்டு மேல்நிலைப் பள்ளி இறுதித் தேர்வில் கலந்து கொண்ட இருந்து முதல் பெண்மணி ஆவார்   உப்சாலா பல்கலைக்கழகத்தில் மனிதநேயத்தில் முதுகலைப் படிப்பைத் தொடர்ந்த இவர் 1897 இல் பட்டம் பெற்றார். பின்னர் ஸ்டாக்ஹோமுக்கு குடிபெயர்ந்தார் .அங்கு பெண்கள் உரிமைகள் அமைப்பான பிரெட்ரிகா பிரேமர் சங்கத்தின் இதழான *டாக்னி*யின் துணை ஆசிரியரானார். 1901 ஆம் ஆண்டில், *ஸ்டாக்ஹோம்ஸ் டாக்ப்ளாடி* என்ற பத்திரிக்கையில் சேர்ந்தார். தனது சொந்த பெயரில் இலக்கிய விமர்சனத்திற்கும், *ஹக் லெபர்* என்ற பெயரில் நகைச்சுவையான கதைகளுக்கும் பங்களித்தார்.   1912 வரை செய்தித்தாளில் எழுதினார்; இந்த காலகட்டத்தில், ஜோகன்சன் "உயர்ந்த அழகியல் உணர்திறன் கொண்ட சுவீடனின் மிகவும் திறமையான விமர்சகர்" என்று விவரிக்கப்பட்டார். 
## சான்றுகள்

பகுப்பு:1948 இறப்புகள்
பகுப்பு:1875 பிறப்புகள்
பகுப்பு:பத்திரிகையாளர்கள்
இந்தியச் சிறுதானிய வலையமைப்பு

thumb|இந்தியச் சிறுதானிய வலையமைப்பின் உறுப்பினர்கள்
**இந்தியச் சிறுதானிய வலையமைப்பு** (*Millet Network of India*) என்பது சிறுதானிய விவசாயிகளை ஆதரிக்கும் அமைப்பாகும். பாரம்பரிய பயிரின் குணங்களை உணர்ந்த நூறு பெண்களால் இந்த அமைப்பு உருவாக்கப்பட்டது. நெல் போன்ற உணவுப் பயிர்களை ஊக்குவிக்கும் அரசாங்க மானியங்களின் அநீதியை எடுத்துக்காட்டி, கிராம விவசாயிகளுக்குக் குறைந்த நீர் பயன்பாடு மற்றும் கரிம உரங்களுடன் சிறுதானியங்களைப் பயிரிட இந்த குழு உதவியுள்ளது. இந்த அமைப்பின் சேவைக்காக நாரி சக்தி விருது மற்றும் பூமத்திய ரேகை விருது வழங்கப்பட்டுள்ளது.

## பின்னணி
[alt=refer to caption|வலது|thumb| இந்திய [சிறுதானியம்|தினை தானியங்கள்]]
சிறுதானியங்கள் இந்தியாவில் பாரம்பரிய தானியமாகும். மேலும் இந்தியாவின் இந்தியச் சிறுதானிய வலையமைப்பு சிறுதானியங்களைப் பயிரிட ஊக்குவிக்கிறது. ஏனெனில் இப்பயிர் மற்ற பயிர்களை விடக் குறைவான தண்ணீரில் வளரும். தன்மையுடையன. இந்தியாவில் மானியம் பெறும் அரிசியுடன் ஒப்பிடும்போது இது குறிப்பாகத் தெரிகிறது. சிறுதானியங்கள் வளம் குறைந்த மண்ணிலும் வளரக்கூடியன. இது சில குறிப்பிட்ட நோய்களால் மட்டுமே பாதிக்கப்படுகிறது. மேலும் அறுவடை செய்யப்பட்ட பயிரை நீண்ட காலம் சேமித்து வைத்திருக்க முடியும். சிறுதானிய சாகுபடியில் இயற்கை உரங்கள் இடுவதன் மூலம் நன்கு பயன்பெறலாம். ஆனால் பல விவசாயிகள் இன்னும் இதைப் பயிரிட முன்வருவதில்லை. குறைந்த பயன்பாடு இருப்பதால் இதை இவர்கள் பயிரிடுவதில்லை. இந்தியாவில் அரிசியே மிகவும் பிரபலமாக உள்ளது. இதனால் அரசாங்கமும் நெல் சாகுபடிக்கு மானியம் வழங்குகின்றது.

2016ஆம் ஆண்டில், இந்த வலையமைப்பு பிரச்சாரம் மூலம் அரசாங்கத்தைச் சிறுதானியம் பயிரிட வற்புறுத்திக் கொண்டிருந்தது. ஏழைகளுக்குப் பொதுவிநியோகத்தில் வழங்கப்படும் மானிய விலை தானியங்களில் சிறுதானியமும் சேர்க்கப்படும் வகையில் தேசிய உணவுப் பாதுகாப்புச் சட்டத்தில் திருத்தம் செய்ய வேண்டும் என்று இவர்கள் விரும்பினர். ஒரு மாத கால பிரச்சாரம் உலக உணவு நாளன்று முடிவடையும் வகையில் வடிவமைக்கப்பட்டது.
[இடது|thumb| இந்த அமைப்பின் பிரதிநிதி [நாரி சக்தி விருது|நாரி சக்தி விருதினைப் பெறுகின்றார்]]
2018ஆம் ஆண்டுக்குள், இந்த வலையமைப்பில் 5,000 உறுப்பினர்கள் சேர்ந்தனர். மேலும் மொகுலம்மா 2018ஆம் ஆண்டு அனைத்துலக பெண்கள் நாளன்று நாரி சக்தி விருதினைப் பெற்றார். இது பெண்களுக்கான உயரிய குடிமகள் விருதாகும். இது பெண்களுக்கான அதிகாரமளிப்புக்கான சிறந்த பங்களிப்பிற்காக வழங்கப்படுகிறது. இந்த விருது மார்ச் 8, 2018 அன்று இந்தியக் குடியரசுத் தலைவர் ராம் நாத் கோவிந்தால் வழங்கப்பட்டது. இந்தியா முழுவதிலும் இருந்து 39 விருது பெறுநர்களில் இந்த அமைப்பும் ஒன்று. விருதினைப் பெற்ற மொகுலம்மாவுக்கு வயது 36. இவரின் கணவர் மற்றும் தாயார் இறந்த பிறகு முழுநேர விவசாயியாகிவிட்டார் மொகுலம்மா. இவரது மாமியார் தான் இவரைச் சிறுதானிய வலையமைப்பில் ஈடுபடுத்தினார். மேலும் இவர் கரிம முறையில் சிறுதானியம் பயிரிடுவதில் பெற்ற வெற்றிக்காக அனைவரது கவனத்தையும் பெற்றார். பூச்சி கட்டுப்பாடு மற்றும் மண்புழு உரம், உரம் மற்றும் பஞ்சகவ்யா ஆகியவற்றின் கரிம பயன்பாடு குறித்த ஆலோசனைகளை இந்த வலையமைப்பு வழங்குகிறது. 2019ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) பூமத்திய ரேகை விருதை இவருக்கு வழங்கியது. இதனைப் பெற நியூயார்க் சென்றார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:இந்திய அமைப்புகள்
எலன் அலெமானி

**எலன் ரோஸ் அலெமானி** (*Ellen Rose Alemany*) ஒரு அமெரிக்க வணிக நிர்வாகியாவார். இவர் முதல் குடிமக்கள் வங்கி பங்குகள் என்ற நிறுவனத்தின் துணைத் தலைவராகவும் இருக்கிறார். முன்பு சிஐடி குழுமத்தின் தலைவராகவும் இருந்தார்.

2020 ஆம் ஆண்டில் *அமெரிக்கன் பேங்கர்* என்ற இணைய செய்த்தித் தாள் வெளியிடப்பட்ட "வங்கி துறையில் மிகவும் சக்திவாய்ந்த பெண்கள்" பட்டியலில் சேர்க்கப்பட்டார்.

## ஆரம்ப வாழ்க்கை மற்றும் கல்வி
அலெமானி நியூயார்க்கில் உள்ள பிரான்க்சு என்ற நகரத்தில் ஒரு மதுபானக் கடையை நடத்தி வந்த இத்தாலிய குடியேற்றவாசிகளின் மகளாக வளர்ந்தார். பிரிட்ஜ்போர்ட் பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார். பள்ளிப் படிபிற்குப் பிறகு, ஐபிஎம்மில் சட்டப் பிரிவில் வேலைக்குச் சேர்ந்தார். பின்னர் சேஸ் மன்ஹாட்டனில் பணிபுரிந்தார். அங்கு இவர் மாலையில் பட்டதாரி பள்ளியில் படிக்கும் போது செயல்முறை பொறியியலில் பணியாற்றினார்.

இவர் 1980 இல் நிதித்துறையில் நிபுணத்துவத்துடன் போர்தாம் பல்கலைக்கழகத்தில் முதுகலை வணிக மேலாண்மை பட்டம் பெற்றார்  1981 இல் சேஸ் மன்ஹாட்டன் வங்கியில் கடன் பயிற்சி திட்டத்தை முடித்தார்  பிரையன்ட் பல்கலைக்கழகம் மற்றும் போர்தாம் பல்கலைக்கழகத்தில் மதிப்புறு முனைவர் பட்டங்கள் பெற்றுள்ளார்.

## தொழில்
1977 முதல் 1987 வரை, அலெமனி சேஸ் வங்கியில் பணியாற்றினார். 1987 ஆம் ஆண்டில், அலெமனி சிட்டி வங்கியில் சேர்ந்தார். உலகளாவிய பரிவர்த்தனை சேவைகளுக்கான தலைமை நிர்வாக அதிகாரி , சிட்டி கேபிடல், வணிக சந்தைகள் குழு மற்றும் வணிக ரியல் எஸ்டேட் குழுவை உள்ளடக்கிய வணிக வணிகக் குழுவின் நிர்வாக துணைத் தலைவர். உட்பட பல்வேறு பதவிகளை வகித்தார், அலெமனி 2007 இல் ஆர்பிஎஸ் அமெரிக்காவில் தலைவராக சேர்ந்தார்  2008 இல், அலெமானி  குழுமத்தின் தலைமை நிர்வாக அதிகாரியாக நியமிக்கப்பட்டார், மேலும் 2009 இல் தலைவராகவும் தலைமை நிர்வாக அதிகாரியாகவும் நியமிக்கப்பட்டார்  ஸ்காட்லாந்து வங்கிக்குழுமத்தின் நிர்வாகக் குழு, அதன் ஒன்பது பேர் கொண்ட நிர்வாகத் தலைமைக் குழுவின் உறுப்பினராகவும் இருந்தார். சிட்டி கேபிட்டல் தலைவர் மற்றும் தலைமை நிர்வாக அதிகாரியாகவும் பணியாற்றினார். அக்டோபர் 2013 இல், *சிட்டிசன்ஸ் பைனான்சியல்* குழுமம் மற்றும் ஆர்பிஎஸ் அமெரிக்காஸ் ஆகியவற்றின் தலைவர் மற்றும் தலைமை நிர்வாக அதிகாரியாக ஓய்வு பெற்றார்.

## தனிப்பட்ட வாழ்க்கை
இவர் ஜோவாகின் "ஜாக்" அலெமனி என்பவரை மணந்தார். இவர்களுக்கு ஜாக்குலின் அலெமானி உட்பட மூன்று குழந்தைகள் உள்ளனர்.

## சான்றுகள்

பகுப்பு:இத்தாலிய அமெரிக்கர்கள்
பகுப்பு:வாழும் மக்கள்
பகுப்பு:வங்கியாளர்கள்
ஜாக்குலின் அலெமானி

**ஜாக்குலின் மைக்கேல் அலெமானி** (*Jacqueline Michele Alemany*) (பிறப்பு பிப்ரவரி 24, 1989)  ஒரு அமெரிக்கப் பத்திரிகையாளரும் அரசியல் நிருபரும் ஆவார், இவர் தி வாசிங்டன் போஸ்ட்டின் காங்கிரசின் நிருபராக உள்ளார். இவர் முன்பு அதிகாலையில் வெளிவரும் *பவர் அப்* என்பதில் செய்திமடலை எழுதியுள்ளார். 2021 இல், தி வாஷிங்டன் போஸ்டின் அரசியல் செய்திமடலான *தி எர்லி 202* இன் தொகுப்பாளராக நியமிக்கப்பட்டார்.

## ஆரம்ப வாழ்க்கை மற்றும் கல்வி
நியூயார்க்கின் ஸ்கார்ஸ்டேலில் பிறந்த இவர் ஸ்கார்ஸ்டேல் உயர்நிலைப் பள்ளியில் பயின்றார். எலன் அலெமானி மற்றும் *ஜோவாகின் "ஜாக்" அலெமானி* ஆகியோர் இவரது பெற்றோராவர்.  இவரின் தாயார் இத்தாலிய குடியேறியவர்களின் வழித்தோன்றல்  மேலும் இவரின் தந்தை எசுப்பானியாவிலிருந்து வந்த காத்தலோனியா குடியேற்றவாசி ஒருவரின் மகன். இவரின் தாயார் சிஐடி குழுமத்தின் தலைவராகவும், அதன் தலைமை நிர்வாக அதிகாரியாகவும் பணியாற்றினார்.

2011 இல் ஆர்வர்டு பல்கலைக்கழகத்தில் அரசியலில் பட்டம் பெற்றார்.  கல்லூரி நாட்களில் ஆர்வர்டு கிரிம்சன் பெண்கள் கூடைப்பந்து அணியின் கேப்டனாக இருந்தார்.

## பத்திரிகை வாழ்க்கை
2012 இல் நிருபராக பணியமர்த்தப்படுவதற்கு முன்பு, உள்நாட்டு மற்றும் வெளிநாட்டு விவகாரங்கள், அரசியல் மற்றும் பொதுச் செய்திகளில் நிபுணத்துவம் பெற்ற இவர் , *சிபிஎஸ்* செய்திப்பக்கத் திட்டத்தில் தனது வாழ்க்கையைத் தொடங்கினார். *சிபிஎஸ் செய்தியில்*, 2016 குடியரசுத் தலைவர் தேர்தல் பிரச்சாரத்தைப் பற்றிப் பேசினார்.

2017 இல் சர்வதேச மகளிர் ஊடக அறக்கட்டளையின் உதவித்தொகை வழங்கப்பட்டது 

தேசிய அரசியல், வெள்ளை மாளிகை மற்றும் காங்கிரசை மையமாகக் கொண்ட *பவர் அப்* என்ற  அதிகாலை செய்திமடலில் எழதி வந்தார்.. பிறகு 2018 இல் *தி வாஷிங்டன் போஸ்ட்டில்* சேர்ந்தார். 2021 இல், இவர் காங்கிரசு நிருபராக நியமிக்கப்பட்டார். *வோக்* மற்றும் *ஹஃபிங்டன் போஸ்ட்டில்* பங்களிப்பாளராகவும் பணியாற்றினார். செப்டம்பர் 2021 இல், *தி வாஷிங்டன் போஸ்டின்* காலை செய்திமடலான *தி எர்லி 202* இன் தொகுப்பாளராகவும் பங்களிப்பாளராகவும் நியமிக்கப்பட்டார்.

## சான்றுகள்

பகுப்பு:இத்தாலிய அமெரிக்கர்கள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:அமெரிக்கப் பெண் ஊடகவியலாளர்கள்
சர்வதேச பெண்கள் ஊடக அறக்கட்டளை

**சர்வதேச மகளிர் ஊடக அறக்கட்டளை** ( *International Women's Media Foundation* ), என்பது  ஊடகத்துறையில் பெண்களின் நிலையை உயர்த்த சர்வதேச அளவில் செயல்படும் ஒரு அமைப்பாகும். இது வாசிங்டன், டி. சி.யில் அமைந்துள்ளது  அறக்கட்டளையானது ஊடகங்களில் பெண்கள் தங்கள் தொழில் மற்றும் வாழ்வில் எதிர்கொள்ளும் தடைகளுக்கு நடைமுறை தீர்வுகளை உருவாக்க உதவும் திட்டங்களை உருவாக்கியுள்ளது. இதன் பணியானது, ஆப்பிரிக்கா மற்றும் லத்தீன் அமெரிக்காவில் சர்வதேச அறிக்கையிடல் உதவித் தொகைகள் மற்றும் பெண் பத்திரிகையாளர்களுக்கு மானிய வாய்ப்புகளை வழங்குதல், ஊடகங்களில் பெண்களின் நிலை பற்றிய ஆராய்ச்சி மற்றும் பத்திரிகைத் துறையில் தைரியம், புகைப்பட இதழியலில் அஞ்சா நீட்ரிங்ஹாஸ் தைரியம் மற்றும் வாழ்நாள் சாதனை விருதுகள் உள்ளிட்ட பல்வேறு திட்டங்களை உள்ளடக்கியது. அறக்கட்டளை சர்வதேச அளவில் பத்திரிகை சுதந்திரத்திற்காக வாதிடுகிறது. மேலும் அடிக்கடி சர்வதேச அரசாங்கங்கள் சிறைப்பிடித்துள்ள பத்திரிகையாளர்களை விடுவிக்கவும், ஆபத்தில் உள்ள பத்திரிகையாளர்களுக்கு பாதுகாப்பு வழங்கவும் கோரிக்கைகளை முன்வைக்கிறது.

## வரலாறு
மார்ச் 2011 இல், அறக்கடளையானது ஜார்ஜ் வாசிங்டன் பல்கலைக்கழகத்தில் பெண் தலைவர்களின் சர்வதேச மாநாட்டை ஏற்பாடு செய்தது. அமைப்பின் இருபதாம் ஆண்டு நிறைவை நினைவுகூரும் வகையில் மற்றும் ஊடகங்களில் பெண்களின் நிலையை பிரதிபலிக்கிறது.

அறக்கட்டளையானது 2011 இல், "செய்தி ஊடகத்தில் பெண்களின் நிலை குறித்த உலகளாவிய அறிக்கை" என்ற தலைப்பில் ஒரு அறிக்கையை வெளியிட்டது. 

## தைரிய விருதுகள்
சர்வதேச பெண்கள் ஊடக அறக்கட்டளை ஆண்டுதோறும் பெண் பத்திரிகையாளர்களுக்கு " தைரியமான ஊடகவியளாளர்" விருதையும், புகைப்படப் பத்திரிக்கையாளர்களுக்கு *அஞ்சா நீட்ரிங்காஸ்* என்ற விருதையும் வழங்குகிறது. இந்த விருதுகள் அசாதாரண துணிச்சலுக்கு தங்களை ஈடுபடுத்திக்கொண்ட பெண் பத்திரிகையாளர்களை கௌரவிக்கின்றன".  அறக்கட்டளையின் கூற்றுப்படி, விருதுகளில் தைரியமான பத்திரிக்கையாளர் விருதினை வென்றவர்கள் உண்மையை வெளிக்கொணர ஆபத்தை எதிர்கொள்கின்றனர்.  மேலும் [உயிர் பிழைத்துள்ளனர்]. மேலும் நிர்ப்பந்தத்தின் கீழ் அறிக்கையிடுவதற்கான தடையை உயர்த்தியுள்ளனர்". ஒவ்வொரு ஆண்டும் நியூயார்க் மற்றும் லாஸ் ஏஞ்சல்ஸில் நடைபெறும் விழாக்களில் விருதுகள் வழங்கப்படுகின்றன.

### வாழ்நாள் சாதனையாளர் விருதுகள்
சர்வதேச பெண்கள் ஊடக அறக்கட்டளை, பத்திரிக்கை துறையில் சாதனை படைத்த பெண்களுக்கு "வாழ்நாள் சாதனையாளர் விருது"களை வழங்கி கௌரவிக்கிறது. வாழ்நாள் சாதனையாளர் விருது வென்றவர்கள் "உலகம் முழுவதிலும் உள்ள பெண்கள் தங்கள் குரல்களைக் கண்டறிந்து அவர்களுக்குச் செவிசாய்ப்பதை சாத்தியமாக்குவதற்கு தடைகளை உடைக்கின்றனர்" என அறக்கட்டளை கூறுகிறது. விருது பெற்றவர்களில் மெக்சிக்கோவைச் சேர்ந்த *அல்மா கில்லர்மோப்ரிட்டோ* (2010), இஸ்ரேலைச் சேர்ந்த *அமிரா ஹாஸ்* (2009) மற்றும் அமெரிக்காவைச் சேர்ந்த *எடித் லெடரர்* (2008) ஆகியோரும் அடங்குவர். 

## சான்றுகள்

## வெளி இணைப்புகள்
*
பகுப்பு:பெண்களுக்கான சர்வதேச நிறுவனங்கள்
அமிரா ஹெஸ்

thumb|அமிரா ஹெஸ்
**அமிரா ஹெஸ்** (* Amira Hess* ) ( பிறப்பு; 1943 பகுதாது, ஈராக்)  இஸ்ரேலைச் சேர்ந்த கவிஞரும் கலைஞருமாவார். 1951 இல் இஸ்ரேலுக்கு வந்த இவர், முதலில் குடியேறியவர்களுக்கான முகாமில் வாழ்ந்தார், பின்னர் எருசலேமுக்கு சென்றார். அங்கு இவர் இன்றும் வாழ்கிறார். இவரது முதல் புத்தகமான, *அண்ட் தி மூன் இஸ் டிரிப்பிங் மேட்னஸ்*, என்பதற்கு லூரியா பரிசு (கவிஞர் எருச்சம் லூரியா]]வின் பெயரிடப்பட்டது) வழங்கப்பட்டது. எபிரேயத்தில் வெளியிடப்பட்ட இவரது மற்ற கவிதைத் தொகுதிகளில் *டூ ஹார்ஸ் பை தி லைட் லைன்*, *தி இன்ஃபர்மேஷன் ஈட்டர்*, *யோவெல்*, *தேர் ஈச் நோ வுமன் இன் இஸ்ரேல்*  போன்றவையும் அடங்கும். சில தனிப்பட்ட கவிதைகள் ஆங்கிலம், பிரெஞ்சு, இடாய்ச்சு, கிரேக்கம், எசுப்பானியம் மற்றும் உருசிய மொழிகளில் மொழிபெயர்க்கப்பட்டுள்ளன. *பிட்வீன் போல்டர்ஸ் ஆஃப் பாசால்ட் அண்ட் ஃபவுண்டேஷன்* என்ற தலைப்பில் சுமார் எழுபது கவிதைகள் அடங்கிய தொகுப்பு, *ஷே கே. அசோலே* என்பவரால் ஆங்கிலத்தில் மொழிபெயர்க்கப்பட்டது. இவர் இன்றுவரை 13 கவிதை புத்தகங்களை வெளியிட்டுள்ளார். கவிதைக்கான பிரதம மந்திரிகள் பரிசு, *எஹுதா அமிச்சாய்* விருது மற்றும் கவிதைக்கான *குகெல் & ஏஹெச்ஐ* விருது என இரண்டு முறை இவருக்கு வழங்கப்பட்டது.

## சான்றுகள்


பகுப்பு:1943 பிறப்புகள்
பகுப்பு:வாழும் மக்கள்
ஜும் நடனம்

**ஜும் நடனம்** (*Jhum Dance*) என்பது பல்வேறு மலைவாழ் பழங்குடியினரிடையே உள்ள பாரம்பரிய நடனமாகும். இது வங்காளதேசத்தின் கரோசு மற்றும் திரிபுரா மாநிலத்தில் உள்ள பல இனக்குழுக்களிடையே நடைமுறையில் உள்ளது. இந்த நடனத்தில் பல வடிவங்கள் உள்ளன. மலைவாழ் மக்கள் ஜும் நடனத்தின் ஒவ்வொரு அடியினையும் மண் தேர்வு முதல் அறுவடை வரை அனைத்து வேலைகளையும் இந்த நடனத்தின் மூலம் மேற்கொள்கின்றனர். மொத்தம் 19 இனக்குழுக்கள் வசிக்கும் திரிபுராவின் திரிபுரி, ஹலாம், நோட்டியா, மால்சும் மற்றும் கரோ மக்களிடையே ஜூம் நடனம் முக்கியமாக நிகழ்த்தப்படுகிறது. இது ஒரு விவசாய நடனம் ஆகும்.

## கருப்பொருள்
திரிபுராவின் இனக்குழுக்களிடையே ஜும் நடனம் நடைமுறையில் உள்ளது. இவை அனைத்தும் ஒரே உள்ளடக்கத்தைக் கொண்டுள்ளன. ஜூம் பயிரிடுவதற்கு நிலத்தைத் தேர்ந்தெடுப்பது முதல் பயிர்களை அறுவடை செய்து வீட்டிற்குக் கொண்டு வருவது வரை அனைத்து செயல்களும் இந்த நடனத்தின் மூலம் கொண்டாடப்படுகின்றன. இருப்பினும், ஒவ்வொரு பழங்குடியினரிடையேயும் இதன் வெளிப்பாட்டில் வேறுபாடுகள் உள்ளன.

### திரிபுரி பழங்குடி
திரிபுரி பழங்குடியினரின் ஜும் நடனத்தில் ஐந்து நிகழ்வுகள் உள்ளன.

### ஹலாம் பழங்குடியினர்
ஹலாம் பழங்குடிகள் ஜும் நடனத்தை "லுயினிங்கோம்" நடனம் என்று அழைக்கின்றனர். இவர்கள் இந்நடனத்தினை 7 வகையான நிகழ்ச்சிகளுடன் தொடர்புப் படுத்துகின்றனர். இவை: 1) ரமேசு ஒட் (ஜூம் பார்ப்பது), 2) பாம்-அபட் (ஜும் அறுவடை), 3) சாங் அடு (நெல் நடுதல்), 4) லைச்சுன் (பயிர்களைப் பாதுகாத்தல்), 5) சாங் அட் (அறுவடை செய்தல்), (6) அன்சில் (கதிரடித்தல்), 7) தூ பைல் (அரிசியை வீட்டிற்குக் கொண்டு வருதல்).

### நோட்டியர்கள்
திரிபுராவின் நோட்டியாக்களிடையே ஜும் நடனமும் நடைமுறையில் உள்ளது. இவர்கள் கைகளில் கத்திகளுடன் வரிசையாக நடன அரங்கிற்கு வந்து, நான்கு பரிமாணங்களில் படிகளைச் செய்து, ஒரு குச்சியுடன் நடனமாடி அதே தாளத்தில் நடன அரங்கை விட்டு வெளியேறுகிறார்கள். பின்னர் மீண்டும் அதே போன்று மேடையில் தரையில் முழங்காலிட்டு அமர்ந்து, கத்தியைக் கொடுத்து, கடைசியாகத் தரையைத் தொட்டு வணங்கிச் செல்கின்றனர். அடுத்தடுத்த நடைபெறும் திருவிழா நடனங்களில் பெண்களும் பங்கேற்கின்றனர்.

### மால்சம் துணை இனம்
மல்சும் பழங்குடியினரின் விவசாய முறையில் ஜும் நடனம் 12 நிகழ்வுகளைக் கொண்டுள்ளன. செம்டாங் (கத்திகளைக் கடன் கொடுத்தல்), லூவாட் (காடு வெட்டுதல்), லௌஹால் (தீ வைப்பது), மங்க்ருதம் (சாம்பலைச் சுத்தம் செய்தல்), சாந்து (நன்கொடைகள்), லிச்சுனு (அரிசி களையெடுத்தல்), சனத் (நெல் அறுத்தல்), சோங்கிஞ்சயத் (அரிசி நெய்தல்) ), ஐஹிங்சைதா (அரிசியை வீட்டிற்குக் கொண்டு வருவது) போன்றவை. மல்சும் பழங்குடியினர் பருத்தி சாகுபடியின் போது நடனம் ஆடுவர். பருத்தி விதை விதைப்பதிலிருந்து நூல் எடுத்து துணிகளை நெசவு செய்வது வரை பல்வேறு வகையான நடனங்கள் உள்ளன.

### காரோ பழங்குடியினர்
காரோ பழங்குடியினரிடையே மொத்தம் 7 மலை ஜும் நடனங்கள் நிகழ்த்தப்படுகின்றன. கரோ திபெத்திலிருந்து வந்தது. இதிலும் பல நடைமுறைகள் உள்ளன.

## மேற்கோள்கள்


பகுப்பு:இந்தியாவில் நடனம்
பகுப்பு:திரிபுரா